40 



Det er dog navnlig i de yngre Aarringe eller i Splinten, 

 at der ophobes Stivelse ; i Kjærnevedet derimod mangler den. 



Foruden i Vedets Celler opsamles der ogsaa Stivelse 

 i den inderste Del af Barken, og naar man undertiden, 

 f. Ex. i Norge , under Hungersnød har blandet Birkebark 

 i Melet, da er det Stivelsen, der findes i Cellerne, som 

 gjør den anvendelig til Næringsmiddel. 



De enkimbladede Planter optræde i de tempererede 

 Jordbælter kun som Urter, under Troperne forholder 

 det sig anderledes; der findes som bekjendt Græstræer, 

 f. Ex. Bambusrøret, Lilietræer, som Agaver, Aloer, Dracæner, 

 og der findes de høje, slanke Palmer. Stammen hos de 

 enkimbladede Træer kan inderst inde være hul, som 

 hos Bambus, eller fast og haard, som hos mange Palmer, 

 men den kan ogsaa være fyldt med en blød Marv, f. Ex. 

 hos Sagopalmerne, som i flere Arter voxe i Bagindien 

 og paa de tilgrænsende Øer*). Stammen bliver 20 — 30Fod 

 høj og bærer i Toppen en Krone af 20 Fod lange, fjer- 

 delte Blade. Imellem disse skyder der, naar Træet faar 

 Lov til at udvikle sig uforstyrret, efterat det har opnaaet 

 en Alder af omtrent 15 Aar, et flere Fod langt Hylsterblad 

 frem, der indeslutter en stærkt forgrenet Blomsterstand. 

 Naar Frugterne ere blevne modne, visner Planten og døer; 

 de fleste Sagopalmer frembyde nemlig den Særegenhed, 

 at de kun blomstre én Gang i deres Liv**). Hele 

 Palmestammens Liv er saa at sige en Forberedelse til 

 Frembringelsen af den store Blomster- og Frugtstand, 

 men Sagopalmerne ere ogsaa vel forsynede med Reserve- 

 næring. I den stærkt udviklede Marv ophobes der i 



•) Se dette Tidsskrift II, 4, pag 86. 



'") Se dog Tidsskriftet paa anførte Sted: »underjordiske Skud 

 erstatte Moderstammen«. 



